Tere tulemast vaatama saadet "Evangeelium Andrew Wommackiga"
mis räägib Jumala tingimusteta armastusest ja armust.
Tähistame Charise Piiblikooli 20. aastapäeva,
mille kaudu on jüngerdatud inimesi üle kogu maailma.
Nüüd aga Andrew Wommack isiklikult.
Tere tulemast vaatama taas me saadet!
Mul on täna väga eriline saade varuks te jaoks.
22. jaanuar, 2015
oli Roe vs Wade kohtuasja 42. aastapäev,
kui USA's legaliseeriti abort.
Tean, et see on paljude jaoks kuum teema
ja ühed on ühel, teised teisel poolel.
Meil oli alles hiljaaegu Colorados juhtum,
kus see teema oli vägagi õhus.
Üks abordi eest seisev inimene pani mitmed naised rääkima,
kuidas nende vastane ei poolda naiste õigusi jne.
Igakord, kui neid reklaame nägin,
mõtlesin aborti teinud naiste ja nende hukatud laste peale.
Nende eest polnud keegi rääkimas.
Nii on meil täna unikaalne võimalus rääkida ühe naisega,
keda tegelikult taheti aborteerida ja seda tehtigi.
Võimalusi kohtuda selliste inimestega pole just palju.
Kuid meiega on täna Carrie Fischer
ja mul on suur rõõm tervitada teid me tänases saates.
Aitäh, et tulite ja jagate meiega oma lugu!
Tänan! Suur au olla siin.
Nagu öeldud - teid taheti aborteerida ja see juhtus 1969. aastal?
Ma sündisin 1969. aastal, aga abort ise leidis aset 1968. aastal.
Või 1968. aastal?
Ma sündisin juunis, 1969. aastal.
Seda aborti tehti raseduse esimesel trimestril.
- Tõesti?
- Hämmastav!
Igal juhul, see juhtus
enne selle abordiseaduse vastu võtmist.
On selge, et te ise ei mäletaks sellest midagi,
mistõttu pidite uurima selle kohta.
Jagage siis meiega, mis teiega juhtus
ja kuidas te üldse teada saite, et teid taheti aborteerida?
Olin väike tüdruk, 5-7-aastane,
kui nägin pidevalt unenägusid ema üsas olevast beebist,
kes võitles oma elu eest.
Oli näha, et see beebi on valudes
ja ma lausa tundsin ta valu ning kuulsin ta karjumist.
See häiris mind väga ja see kestis mitu aastat.
Kuniks keegi ütles mulle,
et mu ema ei soovinud mind ja püüdis mind tappa.
Nii et nägin neid unenägusid ja mulle räägiti sellest,
kuniks pärisin lõpuks emalt aru.
Istusime maha ja ma küsisin, mis juhtus?
Küsisin, mida ta oli teinud?
Ema tunnistas kõik üles, öeldes, et proovis mind aborteerida
ja palus vabandust, et nii oli läinud.
Ta hakkas nutma ja tal oli raske sellest rääkida.
Seda kõike oli liiga palju,
aga samas ma polnud vihane ta peale.
Lihtsalt mõtlesin, kuidas ta sai midagi sellist teha?
Samas tundsin armastust ja kaastunnet tema suhtes.
Ütlesin, et armastan teda ja andestan talle,
olles tänulik, et olen siiski olemas.
See on juba ime, et suutsite emale oma aborteerimise andestada.
Olite siis 7-8-aastane?
Selleks ajaks, kui sellest rääkisime, olin juba teismeline.
Nii et te saite sellest alles teismelisena teada,
aga te nägite nooremana kõiki neid unenägusid.
Hämmastav.
Ma küll ei mõista täienisti, kuidas sellest võiks und näha,
aga küllap see oli siis Jumala tegu, et tuua see lugu päevavalgele.
- Piiblis on öeldud,
et Jumal kõneleb meiega nägemuste ja unenägude kaudu.
Nii usun, et Ta andis mulle juba noorelt teada,
et midagi oli juhtunud.
Ja te suutsite pea koheselt oma emale andestada?
Tänu Jumalale, et te ema teid endale jättis
ja teid üles kasvatas.
Kuidas te ema aga sellele reageeris? Ta tundis end kindlasti hästi süüdi.
Ta koges tõesti rohket süüd ja häbi ja see tegi talle palju haiget.
Ka tegi talle palju haiget see, millisena ma sündisin.
See oli tema jaoks suur võitlus.
Millist mõju see abort siis teile ja te ihule avaldas?
Ema sünnitegevus kestis 36 tundi.
Selle aja jooksul ja võimalik, et ka abordi tulemusena
oli mu nägu vastu ta vaagnat ja seetõttu on see poolenisti halvatud.
Ühtlasi sündisin ühest kõrvast kurdina.
Arstid ütlesid emale,
et minust ei saa kunagi normaalset inimest.
Et mu vaimne tervis ei saa olema korras
ja mul ei saa olema normaalset elu.
Kuid te ületasite kõik need ennustused.
Kuidas teil koolis läks?
On teil siis vaimselt olnud probleeme?
Ei, üldse mitte.
Olin hea õpilane ja sain vaid neljasid-viisi.
Mulle oli öeldud, et ma ei pääse kunagi ülikooli,
kuid ometi ma läksin ka ülikooli,
tehes 2 aastat uurimustööd turunduse vallas.
Mul ei läinud seda küll hiljem kuskil vaja,
aga ma ometi tegin seda.
Tore!
Te teete mulle selles osas ära, sest ma pole ühtki ülikooli lõpetanud.
Kuidas kogu te puue teid noore neiuna mõjutas?
See oli kindlasti väga raske.
Olin ühiskonna poolt tõrjutud,
sest ma ei vastanud teatud standarditele
ega näinud välja nii nagu ühiskond seda sinult ootaks.
Ma polnud keegi - olin tõrjutu.
Keegi ei tahtnud minuga sõbrustada, mistõttu olin üksik ja tõrjutud.
Ma ei saanud osaleda kooli tavapärastel üritustel
ja mul polnud oma poiss-sõpra.
Mu esimesest poiss-sõbrast sai ka minu abikaasa.
Kohtusime, kui olin 42-aastane.
Olete nüüdseks olnud abielus 3 aastat?
Veidi üle 3 aasta. - Tänu Jumalale!
Nagu kuulnud olen, siis te kohtusite internetis?
Nii tore!
Nii et Jumal on teinud tohutut taastamistööd te elus.
- On. Ikka kohe korralikku taastamistöös.
Rääkisite kõigest kriitikast ja hülgamisest noorpõlves.
Kuidas te sellega toime tulite ja sellest üle saite?
See oli väga raske.
Tulin iga päev koolist koju ja nutsin.
Anusin ema, et ta ei saadaks mind kooli,
sest ma ei tahtnud sinna minna.
Lõpuks, olles 11-12 klassis, oli emal nii hea töökoht,
et ta sai saata mu erakooli.
See oli hoopis midagi muud, kui tavakoolis.
Tavakoolis sülitati mu peale ning mind mõnitati peksti.
Kõik sellised "mittetoredad" asjad.
See kõik oli nii raske,
et ütlesin Jumalale oma 30'ndate eluaastate alguses,
et ma ei jaksa enam ja tahan võtta endalt elu.
Otsustasin lihtsalt nö magama jääda.
Võtsin peotäie tablette ja jõin pudeli veini peale,
heites seejärel magama
ja paludes Jumalat, et Ta ei laseks mul enam ärgata.
Kuid järgmine päev ärkasin siiski üles, teadmata isegi, mida olin teinud.
Nii et te võtsite suurel hulgal antidepressante ja veini,
et tappa end, aga see ei toiminud.
- Lootsin, et see päästab mu, aga see ei toiminud.
Siis mõistsin, et Jumalal on ikka mingi plaan mu eluga.
Osa Jumala plaanist on see, et meid vaatab täna väga palju inimesi
Debatt abordi üle keerleb alati naise õiguste ümber
ja selle ümber,
kuidas keegi küll julgeb talle öelda, mida ta tegema peaks.
Kuid tema sees olev laps on ka inimene
ja kuidas on tema õigustega?
Piibel räägib süütu vere valamisest.
Ükskõik, milline tapmine on juba halb,
aga Jumal räägib kohtumõistmisest süütu vere valamise eest.
Ma ei tea, kes saaks veel süütum olla, kui beebi oma ema üsas,
mis peaks olema maailma kõige turvalisem paik.
Kahjuks aga see pole nii.
Üks põhjusi, miks Jumal säästis te elu,
on see, et saate olla täna siin saates,
mis loodetavasti kõnetab teatud inimesi
ja annab neile teada,
et laps nende üsas on igati täisväärne elav olend.
Ütlesite, et ema tegi aborti raseduse esimesel trimestril.
Jaa, raseduse esimesel trimestril.
Nii et ikka väga varajases faasis.
Mis siis juhtus?
Moel või teisel see abort ei õnnestunud
ja te elasite edasi, sündides 6 kuud hiljem.
Jaa, ema sai veidi aega hiljem teada, et on siiski veel rase.
Nii ma siis sündisingi 1969. aasta juunis.
Aborti üritati teha 1968. aastal, aga te sündisite siiski 6 kuud hiljem.
Kui aga te ema teada sai, et on endiselt rase,
siis uut aborti ta ei üritanud?
Ei, ei, ei.
Kujutan ette, et ta tundis ka ühtpidi tohutut kergendust ja tänu.
Samas kindlasti ka süütunnet oma tehtu pärast? - Jah.
Te oskate sel teemal muidugi paremini kaasa rääkida,
aga ma teen Colorado Springsis koostööd ühe raseduskeskusega.
Üks asi, mis seal on selgeks saanud, on see,
et aborti tegevatele naistele öeldakse, et sellega ei kaasne mitte midagi
ja tegu on kõigest lihtsa protseduuriga.
Samas kogevad need naised tohutut süütunnet.
Nii tundis teie ema kindlasti sama,
kogedes siis kergendust, kui olite endiselt elus.
Jaa, ta kinnitas ka ise,
et koges abordi tõttu emotsionaalset leina.
Tegu ei ole kuidagimoodi lihtsa looga. - Tõsi.
Milline te suhe oma emaga täna on?
Oleme tegelikult parimad sõbrad.
Armastan teda väga ja ta on mu suurim kaasaelaja.
Ühtlasi vaatab ta ka seda saadet. - Tänu Jumalale!
Ta elab Houstonis? - Jah.
Teie ja te abikaasa aga hoolitsete tema eest?
Jah, me elame ka seal kandis ja oleme neile abiks.
- On see alles tunnistus!
Millal te kristlaseks saite?
Olin 12-aastane, kui kogesin vaimulikku uuestisündi.
Andsin 12-aastaselt ühes koguduse laagris
oma elu Jumalale.
Olin küll andnud oma elu Jumalale,
kuid hakkasin päriselt Talle elama alles peale oma enesetapu katset.
Nii et 12-aastaselt andsite oma elu Jumalale,
aga hakkasite elama usuelu alles oma 30'ndates eluaastates,
peale enesetapu katset. - Jah.
Kas te ka kasvasite kristlasena või olite pigem nimekristlane?
Pigem nimekristlane.
See kõik oli pigem mõistuse tasandil, aga mitte mu südames.
Kuid peale enesetapu katset, kui ellu jäite,
mõtlesite, et Jumalal on teie jaoks vist ikka mingi plaan,
et Ta teid elus hoidis.
Saate te oma tunnistust palju jagada?
Olen saanud jagada paaris telesaates ja ka mõnes raadiosaates.
Sooviksin nii väga, et saaksin seda rohkem teha.
Tunnen, et mu kutse on aidata naisi, kel on raske ja valus,
et öelda neile, et Jumal armastab neid
ja neile ka andestab.
Kuidas inimesed on sellele reageerinud?
Kujutan ette, et see on paljudele olnud suureks šokiks.
Jaa, paljud on olnud šokis, küsides: "Mida? Päriselt? Te jäite ellu?
Vinge!"
On ka aborti teinud naised teiega ühendust võtnud?
Jaa, mõned on.
Üks naine tunnistas, kuidas minu lugu päästis ta lapse elu.
Tänu Jumalale! Siis see on seda kõike väärt.
Olete te ka kogenud tõrjumist ja kriitikat?
Oo jaa.
On neid, kes arvavad, et selline asi pole võimalik
ja et teen seda vaid tähelepanu pärast.
Kujutan ette, et te lugu tekitab paljudes süütunnet,
sest see teeb lapsest elava inimese ja mitte lihtsalt loote.
Jaa, osa inimesi on lihtsalt ära läinud, sest nad tunnevad end halvasti.
Kuid te abiellusite siis 3 aastat tagasi.
Te abikaasa on ikka tõeline mees, armastades ja hoides teid täiega.
Jaa, ta on kulda väärt.
Armastan teda väga.
Milline õnnistus.
Mis on te edasised eesmärgid ja plaanid?
Tahan jätkata kõnelemisega.
Sooviksin vaid, et selleks oleks rohkem võimalusi.
Mu lugu on ka ühte raamatusse kirjapandud
ja üks teine raamat on veel samuti ilmumas.
Osa mu teenimistööst on seotud naistega,
kel on madal enesehinnang,
sest olen ise seda sama kogenud.
Jumal näitas mulle lõpuks, et olen imeliselt ja kardetavalt loodud,
mistõttu tahan sama teema osas aidata ka teisi naisi.
Te siis olete kirjutanud raamatu?
Ei, ma ise ei ole, aga peaksin.
Usun, et see oleks kulda väärt
ja paljud inimesed oleksid sellest huvitatud.
Aitäh Carrie selle tunnistuse eest!
Usun, et selle saate peale saab olema naisi,
kes mõistavad, et nende otsus ei puuduta vaid nende keha,
vaid nende sees on veel üks elav ja hingav inimolend.
Ma ei ole küll arst, aga olen lugenud,
et igal beebil on omaenda veregrupp ja DNA.
Loote näol on tegu täiesti omaette inimolendiga.
Mistõttu kõik need väited selle kohta,
et naine peab saama ise otsustada oma keha üle,
ei puuduta vaid ainuüksi naise keha.
Kui kannad endas last, on tegu omaette inimolendiga
ja meil pole õigust võtta ühegi inimolendi elu.
Olen nii rõõmus, et elasite selle loo üle
ja olete täna siin koos meiega.
On alles tunnistus.
Tänan Jumalat iga päev oma elu eest ja olen nii rõõmus, et võin elada.
On naisi, kes teevad aborti seetõttu, et nende lapsel on mingi puue.
Nii otsustavad nad selle lapse elu lõpetada,
kuna nad ei soovi endale puudega last.
Tänu üritatud abordile on teil samuti mitu puuet.
Mida te sellest arvate?
Tean, et paljudele naistele on antud nõu aborteerida oma laps,
kuna analüüsid ja testid näitavad mingit puuet
või muid kõrvalnähtusid.
Ometi on paljud neist lastest sündinud tervete ja normaalsetena.
Aga isegi, kui nad ei sünniks sellistena,
on elu siiski kallis.
Iga elus hing väärib võimalust elada.
Nii et te olete elanud oma puuetega,
aga see pole kuidagi kahandanud te elu väärtust
Jumala silmis.
Jumal on liitnud teid ühte ka te abikaasaga.
Olete abielus ja teil on hea elu.
Jumal on ka taastanud te suhte oma emaga.
Ütlesite mulle ka, et te isa polnud te emaga abielus
ega osalenud te elus,
kuid te olete ka temaga kohtunud.
Jaa, olin 27-aastane, kui temaga telefoni teel vestlesin.
Ühtlasi käisime temaga ka kohtumas.
Peale seda kohtumist oli meil veel 3 aastat ühist aega,
enne, kui ta 2000. aastal suri.
Nii et kohtusite ka oma bioloogilise isaga. - Jaa.
Nii et Jumal on taastanud teid ja te elu
ja vaatamata te puuetele, on elu siiski kallis ja and Jumalalt.
Nii et elu on elamist väärt.
On tõesti.
Tahan öelda kõigile me naisvaatajatele,
kes kaaluvad aborti.
Vaatamata sellele, et laps võib olla puudega,
on see siiski Jumala poolt antud elu ja meil pole õigust seda võtta.
Carrie, olete eeskujuks paljudele.
Olete kõik need lood üle elanud
ja teil on suhe Jumalaga, kes teid armastab.
Jumal on teinud tõelise ime te elus,
kuigi usun, et te elus on nii palju enamatki veel.
- Usun sama.
Ka see, kuidas Jumal on taastanud te suhte oma emaga
ja kinkinud teile ka abikaasa.
Kõik need asjad on lihtsalt imelised ja te ise olete imeline inimene,
keda Jumal armastab ja kelle jaoks tal on suured plaanid.
Osa sellest plaanist aga on olla täna siin,
jagades me vaatajatega, et iga elu on kallis.
Just nii ongi.
Aitäh, et olite meiega
ja ma tõesti usun, et see puudutab paljude elusid,
olles neile inspiratsiooniks.
Teile aga, kes te meid vaatate -
loodetavasti on see lugu inspireerinud teid.
Meil pole just palju võimalusi vestelda aborteeritud lastega,
aga alates abordi seadustamisest USA's,
on USA's aborteeritud üle 53 miljoni lapse.
See aga ei hõlma veel üldse mitte kõiki,
sest New York ja California ei nõua kõikide abortide üles märkimist.
Nii on neid lapsi kohe kindlasti enam, kui 53 miljonit.
Ja isegi, et meil pole võimalust nendega vestelda
nõnda nagu seda täna Carriega tegime,
võin garanteerida,
et iga see aborteeritud laps oli elusolend.
Ühel päeval saavad need asjad avalikuks,
aga täna saame neis asjus tugineda nii Piiblile kui jagatud tunnistustele.
Ma olen kirjutanud ka raamatu "Kristlik filosoofia".
Selle pealkiri võib olla paljude jaoks valesti mõistetav,
aga see tugineb Piibli kirjakohale Koloslastele 2:8.
See räägib paljudest asjadest,
aga ka paljudest kaasaja sotsiaalsetest teemadest,
millest üks on ka abort.
Siin raamatus on ka pildid, mis näitavad,
et loote näol on tegu elava elusolendiga.
Siin on ka statistikat kõige selle kohta.
See raamat käsitleb aborti
piibellikust ja statistilisest vaatenurgast,
rääkides ka abordi ohtudest ja kahjustavast mõjust.
Ja Carrie, kui te saate oma raamatu kirjutatud,
oleksime tänulikud selle eest.
Olen kindel, et paljud tahaksid kuulda teie vaatenurgast abordile.
Usun, et tänane saade on teid puudutanud
ja et Jumal kasutab kõike kuuldut, et puudutada te elu.
Carrie, on teil veel midagi lisada?
Tahaksite ehk öelda midagi lapseootel naistele,
kelle rasedus oli soovimatu
või kellelgi pole piisavalt raha või mis iganes muud lood.
Mida te neile
aborteeritud lapse seisukohast lähtuvalt ütleksite?
Tahaksin rääkida andestusest neile, kes on teinud aborti.
Olles ise aborteeritud laps, saan pakkuda neile andestust
ja öelda - te laps armastab teid ning andestab teile.
Ühtlasi ka seda, et saate üks päev nägema oma last.
Jumal armastab teid samuti ja andestab teile.
Te olete armastatud ja andeks saanud,
mistõttu ärge kunagi kahelge selles.
Võimas!
See on võimas!
Tean, et meid vaatab naisi, kes on eeldavasti jõudnud järeldusele,
et tegu polnud vaid abordiga, aga et te tapsite oma lapse.
Siin aga kõlas sõnum naiselt,
keda aborteeriti, kuid kes jäi siiski ellu.
Jumal annab teile andeks.
Tahan julgustada teid võtma meiega ühendust.
Ühtlasi võite tellida endale selle-teemalise raamatu,
mis annab teile selle teema osas rohkelt infot, et aidata teisi.
Peate tegema lõpu sellele valele, mida see maailm kuulutab,
öeldes, et tegu on teie ihuga ja ise otsustate, mida sellega teete.
Te peate kuulma tõde, et aidata ka teisi naisi,
et nad ei teeks seda sama viga.
Kuid nagu Carrie juba ütles -
kui olete ise teinud aborti ja te laps on surnud,
siis see laps annab teile andeks.
Usun, et see on sõna otse Jumalalt
ja see on kõnetanud naisi.
Usun, et Jumal kõnetab teidki.
Usun, et Jumala armastus ja andestus ujutavad te elu üle just praegu
ja te võite saada vabaks ning andeks kogu selles loos.
Taaskord, aitäh Carrie, et olite meiega
ja jagasite oma tunnistust.
Usun, et see on puudutanud täna miljoneid ja miljoneid inimesi.
See on mu palve ja kogu selle loo mõte.
Aamen.
Taaskord, tellige endale see raamat, mis jagab infot abordi kohta,
aga ka mitmete teiste sotsiaalsete teemade kohta,
mida kaasaja ühiskond esitleb täiesti vale nurga alt.
Nii et kuulake järgnevat reklaami, kust saate kogu vajaliku info
ja võtke meiega juba täna ühendust!
Andrew mainis tänases saates oma raamatut "Kristlik filosoofia".
Külastage selle saamiseks me kodulehte www.awme.net
ja vajutage nupule "Today's offer".
Tegu on piiratud pakkumisega.
Andrew kompaktne õppeseeria "Jumala tõeline loomus"
on saadaval nii CD'na kui DVD'na.
Ühtlasi on see õpetus saadaval raamatu kujul.
Kogu õpetust on audio-variandis võimalik
ka me kodulehelt tasuta alla laadida.
Külastage ekraanil nähtavat aadressi
ja uurige lähemalt, kuidas seda endale tellida.
Tänase loengu pealkiri on "Jumala tõeline loomus" 1. osa,
mis on tellitav me kodulehelt.
Kui teil aga pole võimalik seda endale lubada,
saadetakse see teile tänu partnerite toetusele tasuta.
Kogu tellimisinfo on nähtav ekraanil.
Loodame teist juba peagi kuulda!
Tahad teada, mis toimub
Andrew Wommacki teenistuse ja Charise piiblikooli telgitagustes?
Siis otsi me kodulehelt üles "Inside story".
Mine me kodulehele www.awmi.net
ja vaata lehe paremal üleval nurgas olevat "Inside story".
Ja mida sa minult oled kuulnud paljude tunnistajate kuuldes,
see anna ustavate inimeste hoolde, kes edaspidi sobivad õpetama ka teisi.
Hollandi Charise piiblikool
Tema on Mark Becking.
Ta oli mõni aasta tagasi edukas psühholoog,
kes koolitas välja Hollandi juhte.
Ammutades aga Andrew õpetustest, muutus ta elu kõige täiega.
Miski mu sees ei lasknud mul enam naaseda oma vana ameti juurde.
See soov sai ristilöödud.
Mu identiteet ei peitunud enam psühholoogias,
vaid Kristuses.
Mu suurim igatsus oli jagada head sõnumit Temast.
Nagu paljud, tundis ka Mark, et vajab põhjalikumat õpetust.
Nii läks ta Inglismaal Charise Piiblikooli.
Ajaks, mil ta kooli lõpetas, oldi märgatud ta juhtimisandi
ja ta käest küsiti,
kas ta rajaks ka Hollandisse Charise piiblikooli?
Tänaseks on see üks edukamaid Charise piiblikoole.
Mark on pühendanud lugematuid tunde,
et saada esimese õppeaasta materjal tõlgitud hollandi keelde.
Jumal on varustanud meid piisava arvu tõlkidega,
nii et esimese aasta materjalid on nüüd tõlgitud
ja nad töötavad juba teise aasta materjalide kallal.
Koolis käib 90 täis- ja osalise ajaga õpilast.
Üha kasvav huviliste arv sunnib neid aga otsima uut hoonet.
Jumala õnnistus on selle kooli üle.
"Kui Issand ei ehita koda, näevad töölised asjata vaeva."
Usun, et see ongi peamine põhjus, miks see kool on nii edukas ja õitseb.
Soovides rohkem infot Hollandi Charise piiblikooli kohta,
külastage ekraanil olevat kodulehte.
Muuda oma elu
Muuda maailma
Tõlge: Anne-Ly Raukas
Andrew Wommack'i Teenistus
Investeeri endasse
Charise piiblikool ja Andrew Wommacki teenistus